钦定古今图书集成/明伦汇编/氏族典/第147卷 > 孙瑜
## 钦定古今图书集成/明伦汇编/氏族典/第147卷 > 孙瑜

按《宋史孙瑜传》：“瑜字叔礼，博平人。以父任为将作监
主簿，贾昌朝荐为崇文检讨，同知礼院、开封府判官，
使契丹，适西讨捷书至，馆伴要入贺，瑜不肯。加秘阁
校理、两浙转运使，迁知曹州，徙知蔡州，累官工部侍
郎，卒年七十九。始，奭之亡，朝廷录其子孙，时瑜之子
为诸孙长，瑜曰：‘吾忍因父丧而官吾子乎’？以兄之孤”
上之。瑜天性整敏，齐家以严称，善与人交，一受知终
身不易。